open-index/open-wikipedia-markdown huggingface dataset:
23am

**23am** on Robert Milesin vuonna 1997 julkaisema albumi.

Albumin teko alkoi heti Dreamland-kiertueella, jolloin Miles nauhoitti ääniä jokaisesta kiertuekaupungista. Milesin mukaan albumi kertoo ihmisen elämänkaaren syntymästä kuolemaan. Kiertokaupungeista nauhoitettujen äänien vuoksi albumi voidaan ajatella myös matkakertomuksena.

Albumilta löytyvät neljä laulua sisältävää kappaletta, jotka ovat Robert Milesin ensimmäiset sanoitukset. Sanat kirjoitettiin alun perin italiaksi, josta ne käännettiin englanniksi.

23am:n instrumentaalit ovat mutkikkaampia kuin Dreamlandilla. Kappaleet sisältävät oikeita instrumentteja, kuten saksofonia ja trumpettia syntetisaattorin lisäksi.

## Kappaleet
Kaikki kappaleet ovat Roberto Concinan (Robert Miles) käsialaa, jollei toisin mainita.
# "Introducing" – 3:25
# "A New Flower" – 5:58
#*Laulu: Barbara Pruna, Robert Miles
# "Everyday Life" (Concina, Frank Musker) – 10:30
#*Laulu: Nancy Danino
# "Freedom" (Concina, Musker) – 5:51
#*Laulu: Kathy Sledge
# "Textures" – 3:14
# "Enjoy" (Concina, Musker) – 5:55
#*Laulu: Kathy Sledge
# "Flying Away" – 4:59
# "Heatwave" – 5:56
# "Maresias" – 5:48
# "Full Moon" (Concina, Musker) – 6:59
#*Laulu: Nancy Danino
# "Leaving Behind..." – 2:21
Jääpuikko

**Jääpuikko** on teräväkärkinen jäämuodostuma, joka kasvu alkaa sulan veden virratessa jonkin pinnan reunalta maata kohti siten, että vettä jäätyy juuri ennen irtoamistaan reunasta. Kasvun aikana jääpuikon kärjessä oleva pisara jäätyy ulkopinnaltaan, jolloin puikon kärjen sisällä on jäätymätöntä vettä. Jääpuikot eivät siis kasva kuten tippukivi, vaan ohuena jääputkena, jonka sisällä on vettä. Sopivissa oloissa jääpuikon kasvunopeus voi ylittää senttimetrin minuutissa.

Jääpuikkoja syntyy tyypillisesti lopputalvesta etenkin harjakattojen etelänpuolen räystäisiin, kun päiväsaikaan aurinko jo lämmittää kattoa, mutta ilma on vielä pakkasen puolella. Niitä voi syntyä myös jäätävän sateen aikana.

Räystäältä tippuvat jääpuikot voivat aiheuttaa vaurioita jalankulkijoille tai pysäköidyille autoille.

## Vedenalainen jääpuikko
Vedenalainen jääpuikko, jota sanotaan myös kuoleman jääpuikoksi, on meressä jään alle muodostuva jääpuikko, jossa suolainen merivesi irtoaa merijäästä ja laskeutuu merenpohjaan. Laskeutuessaan se jäähdyttää merivettä ympärillään muodostaen vedenalaisen jääpuikon, joka pohjaan osuessaan jäädyttää kaiken tiellään olevan surmaten pohjan eliöitä.

## Lähteet

## Aiheesta muualla
Lieksan Hurtat

**Lieksan Hurtat** on lieksalainen jääkiekko- ja jalkapalloseura. Edustusjoukkue pelaa kaudella 2024-2025 III-divisioonassa. Joukkueen kotihalli on Urheilupuistossa sijaitseva Lieksa Areena. Kaudella 2011-2012 Lieksan jäähalli oli remontissa ja Hurtat pelasi Nurmeksen Laamilan jäähallissa.

Hurtilla on jääkiekon lisäksi ohjelmassa myös jalkapallo. Aiemmin seurassa on pelattu myös pesäpalloa ja jääpalloa sekä jonkin verran myös koripalloa ja pöytätennistä. Jalkapalloilu loppui tilapäisesti 1977, kun Kevätniemen Kehä otti lajin jälleen ohjelmistoonsa ja sille siirtyi myös Hurttien juniorityö, mutta Hurtat säilyttivät myös jäsenyytensä Palloliitossa, jonka Itä-Suomen piirin jäsenseura se edelleen on virallisella nimellä Juniori-Hurtat (rekisteröity 13. helmikuuta 2001). Seuralla on Nelosessa pelaavan miesten joukkueen lisäksi viisi juniorijoukkuetta, sekä ikämiesjoukkue (Nitro-Hurtat).

Joukkueen nimi tulee veromies Simo Hurtasta, joka työskenteli Suomessa Ruotsin vallan aikana ja vaikutti Lieksassa.

## Hurttien kasvattamat jääkiekkoilijat pääsarjatasolla
*Jorma Immonen
*Mira Jalosuo
*Jani Keränen
*Sakke Vallius

## Lähteet

## Aiheesta muualla
* Juniori Hurtat ry:n kotisivut. 
* Hurttien historiaa
The Symmetry of I – The Circle of O

**The Symmetry of I – The Circle of O** on suomalaisen black/industrial metal -musiikkia soittavan ...and Oceans -yhtyeen toinen studioalbumi.

## Kappaleet
#
#
#
#
#
#
#
#

### CD 2
Ainoastaan digipack-versiossa.

#
#
#
#
#
#
#
#

## Kokoonpano
* K-2T4-S – laulu
* de Monde – kitara
* Neptune – kitara
* Gaunt – basso
* Grief – rummut
* Anzhaar – kosketinsoitin

## Aiheesta muualla
* 
* The Symmetry of I – The Circle of O discogs.com -sivustolla
Johnny Lee

**Johnny Lee Ham** (s. 3. heinäkuuta 1946) on yhdysvaltalainen countrylaulaja. 

Lee nousi listaykköseksi ensimmäistä kertaa hitillään "Lookin' for Love" (1980). Muiden hittien joukossa ovat "One in a Million" (1980), "Bet Your Heart On Me" (1981), "Pickin' Up Strangers" (1981), "Hey Bartender" (1983), "You Could've Heard A Heart Break" (1984) ja "The Yellow Rose" (1984).

Lee syntyi ja kasvoi Teksasissa. Hän oli 1980-luvulla lyhyesti naimisissa näyttelijä Charlene Tiltonin kanssa.
Koripallon Serie A

**Serie A** on Italian koripalloilun pääsarja. 

Sarjaan kuuluu kuusitoista joukkuetta, jotka pelaavat keskenään kaksinkertaisen runkosarjan. Kahdeksan parasta selviytyy runkosarjasta pudotuspeleihin, jotka pelataan paras viidestä -periaatteella. Kaksi heikoiten runkosarjassa sijoittunutta joukkuetta putoaa toiseksi korkeimmalle sarjatasolle LegADuehen, josta kaksi parasta joukkuetta nousee tilalle.

Koripallon kansallista sarjaa on pelattu Italiassa vuodesta 1920 lähtien. Ensimmäisen mestaruuden voitti SEF Costanza Milano. Sarjan menestynein joukkue on Olimpia Milano, joka on voittanut mestaruuden 25 kertaa. 2000-luvun menestynein seura on ollut Montepaschi Siena, joka on voittanut kahdeksan mestaruutta.

## Joukkueet kaudella 2025–2026

## Mestarit

## Aiheesta muualla
* Virallinen sivu
Matti Uusitupa

**Matti Uusitupa** (s. 15. kesäkuuta 1946 Helsinki) oli Kuopion yliopiston rehtori vuosina 2001–2009. Hän on toiminut aiemmin yliopistossa  kliinisen ravitsemuksen ja aineenvaihduntasairauksien professorina. Uusitupa on toiminut lukuisissa kansallisissa ja kansainvälisissä asiantuntijatehtävissä diabeteksen, sydän- ja verisuonitautien sekä ravitsemuksen alalla.

Uusitupa toimii Suomen Sydänliiton hallituksen puheenjohtajana 2010–2012. Uusitupa valittiin puheenjohtajan tehtävään toiselle kolmivuotiskaudelle vuonna 2013.

Vuoden 2010 alusta hänet kutsuttiin vasta perustettuun ravitsemusgenomiikan ja -genetiikan professorin kolmivuotiseen virkaan.

## Lähteet

## Aiheesta muualla
* Uusituvan laaja CV.
* Äänitallenne Uusituvan 2008 lukuvuoden avajaispuheesta.
Adam Rippon

**Adam Rippon** (s. 11. marraskuuta 1989 Scranton, Pennsylvania) on yhdysvaltalainen taitoluistelija. Hän voitti miesten yksinluistelun neljän maanosan mestaruuden 2010 ja juniorimaailmanmestaruuden vuosina 2008 ja 2009. Pyeongchangin olympialaisissa 2018 hän saavutti pronssia joukkuekilpailussa.

Rippon on MM-kilpailuissa sijoittunut kuudenneksi vuosina 2010 ja 2016, kahdeksanneksi vuonna 2015 sekä 13:nneksi vuonna 2012. Hän voitti Yhdysvaltain-mestaruuden aikuisten sarjassa vuonna 2016 ja juniorien sarjassa vuonna 2008.

## Yksityiselämä
Rippon on homoseksuaali ja hän on ensimmäinen sen avoimesti tunnustanut yhdysvaltalainen olympiamitalisti. Hän tapasi suomalaisen kiinteistönvälittäjän Jussi-Pekka Kajaalan vuonna 2018, he kihlautuivat alkuvuodesta 2021 ja avioituivat uudenvuodenaattona 2021. Vuonna 2019 Rippon voitti Yhdysvaltain *[[Dancing with the Stars (yhdysvaltalainen televisiosarja)|Tanssii tähtien kanssa]]* -kilpailun ja sittemmin hän on toiminut kyseisessä ohjelmassa myös tuomarina.

## Lähteet

## Aiheesta muualla
The Ultimate Fling

**”The Ultimate Fling”** on ensimmäinen single suomalaisen rockyhtyeen Poets of the Fallin albumilta Revolution Roulette. Se julkaistiin Suomessa 26. maaliskuuta 2008. Levyltä löytyy kolme eri versiota kappaleesta ”The Ultimate Fling”. Levyllä on myös livenauhoitus Poets of the Fallin kappaleesta ”Fire”. Se nauhoitettiin Ankkarock-festivaaleilla 5. elokuuta 2007.

## Kappaleet
#
#
#
#

## Lähteet
* Poets of the Fallin viralliset nettisivut
Organik

**Organik** on Robert Milesin kolmas albumi vuodelta 2001. Se on ensimmäinen itsenäisesti tuotettu ja nauhoitettu albumi Milesin levy-yhtiön vaihtamisen jälkeen. Tyyliltään albumi eroaa täydellisesti kahdesta edeltäneestä.

Organikista julkaistiin vuonna 2002 remix-kokoelma **Organik remixes**. Kaksi kokoelman uudelleen miksauksista ovat päässeet albumille internetissä järjestetyn kilpailun kautta.

## Yleistä
Organikin kappaleet sävellettiin kesällä 1999 Can Maresassa Ibizalla. Vuosina 2000 ja 2001 sitä nauhoitettiin ja miksattiin Lontoossa.

## Kappaleet
### Organik
#"TSBOL"  – 3:42 
#"Separation"  – 4:30 
#"Paths"  – 3:58 
#"Wrong"  – 5:24 
#"It's All Coming Back"  – 4:08 
#"Pour Te Parler"  – 4:19 
#"Trance Shapes"  – 3:53 
#"Connections"  – 4:55 
#"Release Me"  – 7:46 
#"Improvisations Part 1"  – 7:04 
#"Improvisations Part 2"  – 5:51 
#"Endless"  – 8:00

### Organik remixes
; CD 1
#"Paths (FSOL Cosmic Jukebox mix)"  – 3:54 
#"Wrong (Alexkid May B mix)"  – 4:20 
#"Pour Te Parler (Riton Re-rub mix)"  – 4:10 
#"Release Me (Da Lata El Duderino mix)"  – 5:35 
#"Pour Te Parler (Kuzu mix)"  – 4:20 
#"Pour Te Parler (Fissure mix)"  – 4:59 
#"Paths (KV5 mix)"  – 3:37 

; CD 2
#"It's All Coming Back (Chamber mix)"  – 5:45 
#"Separation (2nd Gen mix)"  – 3:39 
#"Connections (PunkA fro The Hackney Drive-By mix)"
#"Improvisations Part 2 (Si Begg S.I. Futures mix)"  – 4:39 
#"Improvisations Part 2 (The Fabrics mix)"  – 7:47 
#"Paths (Robert Miles Salted mix)"  – 6:02 
#"Bhairav (Robert Miles featuring Amelia Cuni)"  – 7:38

## Tekijät

Kaikki sävellykset ja sovitukset Robert Miles, paitsi kappale ”Paths” sävellys ja sovitus Robert Miles ja Smoke City (Nina Miranda, Marc Brown, Chris Franck). Jousisovitukset Nick Ingman.

**Muusikot**

* Robert Miles – kosketinsoittimet, ohjelmointi
* Paul Falloon – basso
* Nitin Sawhney – sähkökitara, nylonkielinen kitara
* Bill Laswell – nauhaton basso
* Gianni Trevisan – sähkökitara
* Taylor Made – akustinen basso
* Trilok Gurtu – rummut, lyömäsoittimet, tabla
* Marque Gilmore – rummut
* Nina Miranda – laulu
* Dhruba Ghosh – sarangi
* The London Session Orchestra – jouset
Polydoros

**Polydoros** (, ) voi viitata seuraaviin:

* Polydoros, kreikkalaisessa mytologiassa Theban kuningas ja Kadmoksen ja Harmonian poika.
* Polydoros, kreikkalaisessa mytologiassa kuningas Priamoksen ja Hekaben nuorin poika.
* Polydoros, kreikkalaisessa mytologiassa Hippomedonin poika ja yksi epigoneista, jotka hyökkäsivät Thebaan kostaakseen isiensä, seitsemän Thebaa vastaan, surman näiden yritettyä samaa aiemmin.
* Polydoros, Spartan kuningas n. 700–665 eaa.
* Polydoros, yksi kolmesta kuvanveistäjästä, jotka tekivät *[[Laokoon-ryhmä]]n* eli Laokoonia ja hänen poikiaan esittävän veistoksen.

## Lähteet
Katri Vehviläinen-Julkunen

**Katri Maria Vehviläinen-Julkunen** (s. 19. heinäkuuta 1957 Suonenjoki) on suomalainen sairaanhoitaja ja terveydenhuollon tohtori, joka työskentelee Itä-Suomen yliopiston hoitotieteen professorina ja Kuopion yliopistollisen sairaalan ylihoitajana. Hän on ollut myös joukkotiedotusvälineiden haastateltavana hoitajien työhön ja hoitotieteen koulutukseen liittyvistä aiheista.

Vehviläinen-Julkunen tuli ylioppilaaksi Suonenjoen lukiosta 1976. Hän valmistui sairaanhoitajaksi 1979. Kuopion yliopistosta hän valmistui terveydenhuollon maisteriksi (1983), lisensiaatiksi (1986) ja edelleen tohtoriksi (1990). Hänen hoitotieteen alaan kuuluva väitöskirjansa (1990) oli otsikoitu *Nursing in child health care : maintaining awareness of the child's development and care*. Vehviläinen-Julkunen opiskeli myös muissa Pohjoismaissa, Yhdysvalloissa ja Kanadassa.  

Työuransa Vehviläinen-Julkunen aloitti vuonna 1977. Vuoteen 1983 saakka hän toimi sairaanhoitajan, kätilön tai vastaavan tehtävissä osin yliopistossa samojen kuukausien aikana opiskellen. Hän työskenteli Kuopion yliopiston assistenttina tai amanuenssina (1983–1987), yliassistenttina (1987–1989) ja lehtorina (1989–1995). Hän toimi apulaisprofessorin sekä professorin viroissa eri otteissa. Varsinainen hoitotieteen professori hän on ollut vuodesta 1995 lähtien. Hän on toiminut hoitotieteen laitoksen johtajana ja yhteiskuntatieteellisen tiedekunnan tutkimuksesta vastaavana varadekaanina. Yliopiston vararehtorina hän oli vuosina 1998–2003 ja 2008–2009.

Vehviläinen-Julkusen yli 400 nimikettä käsittävä julkaisuluettelo sisältää muun muassa kansainvälisiä tieteellisiä julkaisuja sekä oppikirjoja.

## Lähteet
Molotovin leipäkori

**Molotovin leipäkori**, viralliselta neuvostoliittolaiselta nimeltään **RRAB-3**, oli rypälepommi, jota Neuvostoliitto käytti ensimmäisen kerran talvisodassa Suomen kaupunkien pommituksissa. Eräs ensimmäisiä dokumentoituja kertoja oli Viipurin tuhoisa palopommitus 10. helmikuuta 1940, tuhopolttolauantai.

Pommi sisälsi kymmeniä pienempiä palopommeja. Kärjessä oleva turbiini toimii voimanlähteenä pyöriessään pommin pudotessa: mekanismi avaa pommin kyljet ja laukaisee pienemmät pommit ulospäin jousien avulla. Takaosan suuret siivekkeet saavat pommin pyörimään pudotessaan, mikä levittää räjähteet laajalle alueelle. Eräiden lähteiden mukaan pommi sisälsi myös suuremman, tavanomaisen räjähdepommin.

Tunnetumman nimensä pommi sai Vjatšeslav Molotovin vuonna 1939 pitämän radiopuheen ansiosta: Molotov väitti, että Neuvostoliitto ei pommita Suomea, vaan pudottaa lentokoneista ruokaa suomalaisille. Vastauksena suomalaiset nimesivät polttopullot ”Molotovin cocktaileiksi”.

## Katso myös
* Helsingin suurpommitukset

## Aiheesta muualla
* "Big Russian Bomb Holds Sixty Little Ones", Popular Mechanics, 1940
Mistral (tuuli)

**Mistral-tuuli** Ranskassa on luja ja kylmä, usein kuiva tuuli, joka puhaltaa pohjoisesta tai luoteesta pitkin Rhônen laaksoa Välimerelle asti. Sitä havaitaan ympäri vuoden, mutta useimmin talvella ja keväällä. Se on katabaattinen tuuli.   Mistral on osasyynä siihen, että Provencessa on aurinkoisempaa kuin muualla Ranskassa.

## Lähteet

## Aiheesta muualla
Dream house

**Dream house** (tunnetaan myös nimellä **dream trance**) oli lyhytikäinen tanssimusiikin suuntaus. Suurimmillaan dream housen suosio oli vuosien 1995 ja 1997 välillä. Sen erityispiirre oli melodian tärkeys, usein varsin unenomainen tunnelma. Dream house -kappaleissa käytettiin useimmiten pianoa, sekä joskus viulua tai saksofonia. Nykyään soittimena käytetään lähinnä syntetisaattoria.

## Tunnettuja kappaleita
Robert Miles toi dream trancen suuren yleisön tietoisuuteen kappaleella ”Children”. Milesin debyyttialbumia *[[Dreamland (Robert Milesin albumi)|Dreamland]]* pidetään kaikkien dream house -albumien ikonina.

*Nylon Moon (artisti) &ndash; *Sky Plus*
*Zhi-Vago &ndash; *Celebrate the love*
*Pianonegro &ndash; *In Africa*
*DJ Dado &ndash; *Metropolis The Legend of Babel*
*DJ Dado &ndash; *X-Files*
*W. P. Alex Remark &ndash; *Pyramids of Giza*
*Roland Brandt &ndash; *Moon’s Waterfalls*
*Antico &ndash; *Dreamer*
*Daniele Gas &ndash; *Space Ocean*
*BBE &ndash; *Seven Days and One Week*
*Amber &ndash; *Sexual (Plasma remix)*
*Paul Van Dyk &ndash; *For An Angel*

Nykypäivän progressiivisessa trancessa on jonkin verran yhtäläisyyksiä dream houseen.
The Final Countdown (albumi)

**The Final Countdown** on vuonna 1986 julkaistu ruotsalaisen Europe-yhtyeen menestynein albumi. Albumin suurin hitti on nimikkokappale "The Final Countdown". Albumin muita kappaleita ovat mm. "Rock the Night" ja "Carrie". Tällä levyllään Europe teki läpimurtonsa. Levyltä julkaistiin viisi singleä, jotka ovat "The Final Countdown", "Rock the Night", "Carrie", "Cherokee" ja "Love Chaser".

## Kappaleet
#"The Final Countdown" (Joey Tempest) – 5:11
#"Rock the Night" (Tempest) – 4:03
#"Carrie" (Tempest, Mic Michaeli) – 4:30
#"Danger on the Track" (Tempest) – 3:45
#"Ninja" (Tempest) – 3:46
#"Cherokee" (Tempest) – 4:13
#"Time Has Come" (Tempest) – 4:01
#"Heart of Stone" (Tempest) – 3:46
#"On the Loose" (Tempest) – 3:08
#"Love Chaser" (Tempest) – 3:27

## Kokoonpano
*Joey Tempest – laulu
*John Norum – kitara
*John Levén – bassokitara
*Mic Michaeli – kosketinsoittimet
*Ian Haugland – rummut
Jukka Jurvelin

**Jukka Jurvelin** (s. 1957, Mikkeli) on Kuopion yliopiston lääketieteellisen fysiikan ja tekniikan professori. Jurvelin toimii Kuopion yliopiston Luonnontieteiden ja metsätieteiden tiedekunnan dekaanina. Tätä ennen hän on toiminut vuonna 2008 Kuopion yliopiston vararehtorina.

## Lähteet
Teuvo Pakkalan koulu

**Teuvo Pakkalan koulu**  on yksi Oulun kaupungin ylläpitämistä 1.&ndash;6. luokkien peruskouluista. Se on nimetty oululaisen kirjailijan, Teuvo Pakkalan mukaan. Koulu sijaitsee Raksilan kaupunginosassa lähellä urheilukeskusta, jossa sijaitsevat Oulun jäähalli, Raksilan pesäpallostadion, Ouluhalli sekä Oulun uimahalli.

Koulun rakentaminen aloitettiin jo vuonna 1947, mutta rakennustarvikkeiden puutteen vuoksi työt jouduttiin keskeyttämään useita kertoja. Teuvo Pakkalan kansakouluksi nimetty kansakoulurakennus valmistui syksyllä 1950. Rakennuksen on suunnitellut arkkitehti Martti Heikura. Peruskoulu-uudistuksessa 1970-luvulla koulun nimi muutettiin Teuvo Pakkalan kouluksi.

Koulussa toimivat musiikkiluokat 3.&ndash;6. luokilla, joille otetaan oppilaita koko kaupungin alueelta. Syyslukukauden 2016 alussa koulussa oli 290 oppilasta ja 11 perusopetusryhmää. Rehtorina toimii Jari Kestilä. Koulun vanhempaintoimikunta on nimetty Stiiknafuulia-seuraksi Teuvo Pakkalan novellin mukaan.

Koulun kellarikerroksessa toimi Oulun kaupunginkirjaston sivukirjasto, Karjasillan sivukirjasto, vuosina 1951–1960. Sivukirjasto oli Oulun ensimmäinen.

Teuvo Pakkalan koulun kooltaan noin 235 × 510 senttimetriä oleva vuonna 1959 tehty seinämaalaus *Leirielämää* on taidemaalari ja taidegraafikko Olli Seppäsen (1921&ndash;1968) käsialaa.

## Lähteet

## Aiheesta muualla

* Teuvo Pakkalan koulun kotisivu
Mark Kurlansky

**Mark Kurlansky** (s. 7. joulukuuta 1948 Hartford, Connecticut) on yhdysvaltalainen toimittaja ja tietokirjailija.

## Kirjat
### Suomeksi
* Suola - Eräs maailmanhistoria (Like, 2007)
* 1968 - Vuosi joka vavahdutti maailmaa (Like, 2008) 

## Lähteet
Zooey Deschanel

**Zooey Claire Deschanel** (s. 17. tammikuuta 1980 Los Angeles, Kalifornia) on yhdysvaltalainen näyttelijä ja laulaja-lauluntekijä. Hänet tunnetaan pää­roolistaan komedia­sarjassa *[[Kolme miestä ja tyttö]]*, josta hän on ollut ehdolla Golden Globe- ja Emmy-palkintojen saajaksi.

Deschanel teki läpi­murto­roolinsa vuonna 2000 elo­kuvassa *[[Melkein julkkis]]*. Myöhemmin hänet nähtiin pää­rooleissa elo­kuvissa *[[Yes Man]]* (2008) ja *[[(500) Days of Summer]]* (2009).

## Varhainen elämä

Deschanel on kamera­mies ja ohjaaja Caleb Deschanelin ja näyttelijä Mary Jo Deschanelin (o.s. Weir) tytär, ja hänellä on sekä ranskalaiset että irlantilaiset suku­juuret. Hänet nimettiin Zooey Glassin mukaan, joka on J. D. Salingerin vuoden 1961 teoksen *Franny ja Zooey* pää­hahmon nimi. Hänen iso­siskonsa Emily Deschanel näytteli pää­osaa televisio­sarjassa *[[Bones]]*.

Deschanel asui Los Angelesissa, mutta vietti suuren osan lapsuudestaan matkustaen, koska hänen isänsä kuvasi elo­kuvia ympäri maailmaa. Hän sanoi myöhemmin: ”Vihasin ainaista matkustamista. Olen nyt todella onnellinen että sain kokea sen, mutta silloin olin todella onneton, koska jouduin jättämään ystäväni Los Angelesiin ja menemään paikkoihin, joissa ei ollut ruokaa josta pidin tai asioita joihin olin tottunut.” Hän halusi kuitenkin jo lapsena päästä näyttelijäksi, mutta hänen vanhempansa kielsivät sen siihen asti, kunnes hän olisi tarpeeksi vanha ajaakseen itse koe-esiintymisiin. Hän kävi yksityistä valmistavaa koulua Cross­roadsissa, joka sijaitsi Santa Monicassa ja jossa hän ystävystyi tulevien tähtien kuten Jake Gyllenhaalin ja Kate Hudsonin kanssa. Hän harrasti laulamista koko high schoolin ajan ja suunnitteli pyrkivänsä uralle musiikki­teatterissa ja osallistui esittävän taiteen French Woods -festivaaleille. Hän kävi North­western Universityä seitsemän kuukautta, kunnes jätti opintonsa kesken toteuttaakseen lapsuuden unelmansa näyttelijänä.

## Ura

Zooey Deschanel laulaa ja soittaa ukulelea yhtyeessä She & Him.

## Filmografia

## Lähteet

## Aiheesta muualla

*
Caleb Deschanel

**Joseph Caleb Deschanel** (s. 21. syyskuuta 1944) on yhdysvaltalainen elokuvaaja. 

## Elämä
Deschanel syntyi Philadelphiassa Pennsylvaniassa yhdysvaltalaiselle äidille ja ranskalaiselle isälle, jotka kasvattivat hänet kveekariksi. Hän opiskeli Johns Hopkinsin yliopistoa, Etelä-Kalifornian yliopiston elokuvakoulussa ja AFI Conservatoryssa. 

Deschanel meni vuonna 1972 naimisiin näyttelijä Mary Jo Weirin kanssa. Parin tyttäret, Emily (s. 1976) ja Zooey (s. 1980), ovat molemmat näyttelijöitä.

## Ura
Deschanel on ollut viidesti ehdolla Oscar-palkinnon saajaksi (1984, 1985, 1997, 2001, 2005). Ehdokkuudet tulivat työstä elokuvissa *Valiojoukko* (1983), *Voittajan paluu* (1984), *[[Tyttö ja villihanhet]]* (1996), *[[Patriot (elokuva)|Patriot]]* (2000) ja *[[The Passion of the Christ]]* (2004). Deschanel sai *Patriotista* American Society of Cinematographersin palkinnon. Deschanelin vähemmän tunnetulta uralta elokuvaohjaajana ovat syntyneet *Kahlekuningas* (1982) ja *Crusoe – Etelämeren seikkailija* (1988).

## Aiheesta muualla
*
Kalevi Toiviainen

**Kalevi Eino Ilmari Toiviainen** (3. elokuuta 1929 Uukuniemi – 7. joulukuuta 2015 Espoo) oli Mikkelin hiippakunnan piispa.

Toiviainen valmistui teologian kandidaatiksi 1955, ja hänet vihittiin papiksi samana vuonna. Teologian lisensiaatin tutkinnon hän suoritti 1965, ja tohtoriksi hän väitteli 1968. Hän työskenteli muun muassa seurakuntapappina, oppikoulun uskonnonopettajana ja Jyväskylän kasvatusopillisen korkeakoulun virkaa tekevänä uskonnon lehtorina.

Toiviainen toimi vasta perustetun Kirkon koulutuskeskuksen ensimmäisenä johtajana 1970–1974. Helsingin yliopistossa hän toimi sosiaalietiikan apulaisprofessorina 1974–1976 ja ekumeniikan professorina 1976–1978. Professorivuosinaan hän toimi myös raamatunkäännöskomitean jäsenenä. Hän osallistui myös oppikeskusteluihin Venäjän ortodoksisen kirkon kanssa vuosina 1971–1992. Tasavallan presidentti Urho Kekkonen nimitti Toiviaisen Mikkelin hiippakunnan piispaksi 30. joulukuuta 1977, ja hän aloitti virassa 1. helmikuuta 1978. Hän jäi eläkkeelle vuonna 1993. Eläkepäivinään Toiviainen jatkoi kirjoitustyötä ja vietti paljon aikaa Espanjassa.

Toiviaisen pääasiallisin teologisen kiinnostuksen kohde oli ekklesiologia eli kirkko-oppi, johon liittyvät näkökulmat (esimerkiksi kirkon virka, maallikkojen asema ja ekumenia) olivat keskeisiä hänen hiippakunnalle osoittamissaan paimenkirjeissä.

## Julkaisuja
* 
* 
* 
* 
* 
* 
* 
* 
* 

## Lähteet
* 
* 

### Viitteet

## Aiheesta muualla
* Kalevi Toiviaisen muistokirjoitus Helsingin Sanomissa
Juovaokamonni

**Juovaokamonni** (*Platydoras costatus*) on eteläamerikkalainen monnikala, jota pidetään myös akvaarioissa.

## Ulkonäkö ja koko
Juovaokamonni kasvaa 24&nbsp;cm pitkäksi. Se on pitkittäissuunnassa suklaanruskean ja kermanvalkean raidallinen. Evissä on terävät piikit, joiden pisto on hyvin kivulias.

## Alkuperä
Juovaokamonneja elää luonnossa Amazonilla ja Tocantins-, Parnaíba-, Orinoco- ja Essequibo-jokien vesistöissä sekä mereen laskevissa puroissa Ranskan Guayanasta ja Surinamesta Argentiinaan. Se elää pohjan lähellä joen hiekkapohjaisilla osilla, ja piileksii mielellään pohjalietteen joukossa.

## Käyttäytyminen ja lisääntyminen
Juovaokamonni on aktiivinen yöllä ja hämärän aikaan. Päiväsajan piilopaikaksi se tarvitsee luolan, juurakon tai vaikkapa kukkaruukun. Se voi kaivautua hiekkaan. Juovaokamonnia pidetään helppohoitoisena lemmikkinä, mutta se kasvaa niin suureksi, että akvaarionkin on oltava tarpeeksi iso. Akvaario saisi olla minimissään jotain 400–500 litran väliltä. Juovaokamonni ei lisäänny kotiakvaariossa.

## Ravinto
Juovaokamonni syö kaikenlaista pohjan läheltä löytämäänsä eläinperäistä ravintoa.

## Lähteet

## Aiheesta muualla
*Helsingin akvaariokeskus
*Aquarium Wiki 
*Planet Catfish  - paljon kuvia
Billy Crudup

**William ”Billy” Crudup** (s. 8. heinäkuuta 1968) on yhdysvaltalainen näyttelijä.

Crudup syntyi Manhassetissa, New Yorkin osavaltiossa, ja valmistui St. Thomas Aquinas High Schoolista Floridassa 1986. Hän opiskeli myöhemmin Pohjois-Carolinan yliopistossa (Chapel Hill) ja New Yorkin yliopiston Tisch School of the Artsissa.

Crudup on esiintynyt myös teatterissa. Hän sai vuonna 2007 Tony-palkinnon roolistaan Tom Stoppardin näytelmässä *The Coast of Utopia*.

Crudup seurusteli vuosina 1996–2003 näyttelijä Mary-Louise Parkerin kanssa. Parin yhteinen poika syntyi hieman välirikon jälkeen, 7. tammikuuta 2004. 

## Elokuvia
Elokuvia, joissa Crudup on esiintynyt, ovat:

* *[[Sleepers – katuvarpuset]]* (1996)
* *[[Grind (vuoden 1996 elokuva)|Grind]]* (1996) 
* *[[Kielletyt leikit (vuoden 1997 elokuva)|Kielletyt leikit]]* (1997)
* *[[Melkein julkkis]]* (2000)
* *[[Kadotettu rakkaus]]* (2000)
* *[[Charlotte Gray]]* (2001) 
* *[[Big Fish]]* (2003) 
* *[[Näyttämön kaunotar]]* (*Stage Beauty*, 2004)
* *[[Vaarallinen tehtävä III]]* (2006)
* *[[The Good Shepherd]]* (2006)
* *[[Watchmen (elokuva)|Watchmen]]* (2009)
* *[[Eat Pray Love – omaa tietä etsimässä]]* (2010)
* *[[Blood Ties (vuoden 2013 elokuva)|Blood Ties]]* (2013)
* *[[Jackie (elokuva)|Jackie]]* (2016)
* ** (2017)
* *[[Justice League (elokuva)|Justice League]]* (2017)
* *[[After the Wedding (vuoden 2019 elokuva)|After the Wedding]]* (2019)
* *[[Where’d You Go, Bernadette]]* (2019)
* *[[Zack Snyder’s Justice League]]* (2021)

## Lähteet

## Aiheesta muualla
*
Kampaokamonni

**Kampaokamonni** (*Agamyxis pectinifrons*) on eteläamerikkalainen monnikala, jota pidetään myös akvaarioissa.

## Ulkonäkö ja koko
Kampaokamonni kasvaa 15&nbsp;cm pitkäksi. Se on tummanruskea ja siinä on harvakseltaan valkeita tai vaaleankeltaisia pilkkuja.Viikset ovat pitkät ja kaartuvat taaksepäin. Evissä on terävät piikit, joiden pisto on hyvin kivulias. Jos kala joutuu pois vedestä, se pystyy kehittämään kurnuttavia ääniä, joita se voimistaa uimarakkonsa avulla.

## Alkuperä
Kampaokamonneja elää luonnossa Amazonin vesistössä.

## Käyttäytyminen ja lisääntyminen
Kampaokamonni on kaikkiruokainen monni, joka saattaa myös syödä erittäin pienikokoisia kaloja. Se on aktiivisin hämärän aikaan ja tarvitsee piilopaikan, jossa voi piileksiä valoisalla. Luola tai juurakko on hyvä, mutta varsinkin nuorille yksilöille kelpaa myös kasvitiheikkö. Kampaokamonni kutee vesirajassa olevien kasvinlehtien alapinnoille. Se ei yleensä kude kotiakvaarioissa.

## Ravinto
Kampaokamonni syö kaikenlaista pohjan läheltä löytämäänsä eläinperäistä ravintoa.

## Lähteet

## Aiheesta muualla
*Aquarium Wiki 
*Planet Catfish  - paljon kuvia
*Fishprofiles
Älä katso ihmistä

__NOTOC__
**Älä katso ihmistä** on punkkia soittavan Aivolävistyksen kolmas albumi, jonka julkaisi vuonna 2007 Off Records Finland. Levyn kannen on maalannut jyväskyläläinen kuvataiteilija Pete Revonkorpi.

## Kappaleet
#Olemme kaikki hulluja täällä
#Leikitäänkö rauhaa?
#Jos ne puhuisivat totta ne sanoisivat näin
#Muovikukkia muovipuutarhaan
#Joka kurjuutta kylvää se raivoa niittää
#Kuolevan maailman hiljainen kirous
#Sätkynukkehuorat
#Manipulaatio
#Et koskaan pääse taivaaseen
#Älä katso ihmistä
#Hyvää painajaista
#Outro

## Kokoonpano
* Juuso – laulu
* Kimmo – kitara, taustalaulu
* Jaakko – basso, taustalaulu
* Matu – rummut

## Arvostelut
* Desibeli.net: 
* Lammaszine: *neutraali*

## Lähteet
Jason Schwartzman

**Jason Schwartzman** (s. 26. kesäkuuta 1980) on yhdysvaltalainen näyttelijä ja muusikko.

## Elämä ja ura
Schwartzman syntyi amerikanitalialaisen näyttelijän Talia Shiren ja amerikanjuutalaisen Jack Schwartzmanin perheeseen. Hänen äitinsä kuuluu Coppolan elokuvasukuun, ja Schwartzman on esimerkiksi ohjaaja Francis Ford Coppolan siskonpoika. Schwartzmanin veljiä ovat näyttelijä-muusikko Robert Carmine ja elokuvaaja John Schwartzman.

Schwartzman opiskeli Windward Schoolissa Los Angelesissa. Hän soitti rumpuja Phantom Planet -yhtyeessä, ja hän on myöhemminkin säveltänyt elokuvamusiikkia. Schwartzman sai ensimmäisen elokuvaroolinsa 18-vuotiaana Wes Andersonin elokuvassa *Rushmore* (1998), josta hän sai useita palkintoja. Schwartzman jatkoi opintojaan ja musiikkiuraansa ja näytteli pienissä televisiorooleissa ennen kuin jatkoi elokuvauraansa 2000-luvulla. Näyttelemisen lisäksi Schwartzman kirjoittaa näytelmiä ja runoutta sekä tekee lyhytelokuvia.

Schwartzman on ollut naimisissa Brady Cunninghamin kanssa vuodesta 2009 alkaen.

## Osittainen filmografia

* *[[Rushmore]]* (1998)
* *[[Slackers – pinnarit]]* (2002)
* *[[Simone (elokuva)|Simone]]* (2002)
* *[[I Heart Huckabees]]* (2004)
* *[[Marie Antoinette (elokuva)|Marie Antoinette]]* (2006) 
* *[[The Darjeeling Limited]]* (2007)
* *[[Fantastic Mr. Fox – Kekseliäs kettu]]* (2009)
* *[[Moonrise Kingdom]]* (2012)
* *[[Saving Mr. Banks]]* (2013)
* *[[The Grand Budapest Hotel]]* (2014)
* *[[Big Eyes]]* (2014)
* *[[The French Dispatch]]* (2021)
* *[[Asteroid City]]* (2023)
* *[[Nälkäpeli: Balladi laululinnuista ja käärmeistä (elokuva)|Nälkäpeli: Balladi laululinnuista ja käärmeistä]]* (2023)

## Lähteet

## Aiheesta muualla
*
David O. Russell

**David Owen Russell** (s. 20. elokuuta 1958 New York) on yhdysvaltalainen elokuvaohjaaja, -käsikirjoittaja ja -tuottaja. Hän voitti parhaan sovitetun käsikirjoituksen Baftan elokuvastaan *[[Unelmien pelikirja]]* vuonna 2013 ja parhaan alkuperäisen käsikirjoituksen Baftan elokuvastaan *[[American Hustle]]* vuonna 2014.

Uransa aikana Russell on saanut maineen riidanhaluisena ohjaajana. Häntä on kritisoinut muun muassa George Clooney, joka on vannonut, ettei enää ikinä aio työskennellä Russellin kanssa. Jennifer Lawrence puolestaan on kehunut Russellia ja ilmaissut pitävänsä tämän suorapuheisuudesta. 

## Yksityiselämä
Russell syntyi Larchmontissa New Yorkin osavaltiossa ja valmistui Amherst Collegesta. 

Russellin isä oli juutalainen ja äiti italialainen katolinen. 

## Filmografia

## Lähteet

 

## Aiheesta muualla
*
Kivikkoripsimonni

**Kivikkoripsimonni** (*Synodontis petricola*) tai **keltaripsimonni** eli entinen **pikkukäkimonni** on ripsimonneihin kuuluva kala, jota pidetään myös akvaarioissa. Kala on suosittu seuralainen Tanganjika- ja Malawi-järvien kirjoahventen akvaarioissa.

## Koko ja ulkonäkö
Kivikkoripsimonni kasvaa noin kymmensenttiseksi. Siinä on kellanharmaalla pohjalla mustia pilkkuja. Kalan erottaa lähilajeistaan siitä, että aidolla *petricola*-lajilla on valkeat reunat evissä, eikä pilkkuja pyrstöevässä. Risteymiä lähilajien kanssa on paljon myynnissä akvaarioliikkeissä.

## Alkuperä
Kivikkoripsimonni on kotoisin Tangajika-järvestä Itä-Afrikasta.

## Käyttäytyminen
Kivikkoripsimonni on aktiivinen öisin.

## Vesiolot
Kivikkoripsimonnille sopii lievästi emäksinen vesi, pH 7,5–8,2 ja lämpötila 22–26 astetta.

## Lähteet
Along Came a Spider (albumi)

__NOTOC__
**Along Came a Spider** on Alice Cooperin vuonna 2008 julkaistu 25. studioalbumi. Albumi on konseptialbumi ja se kertoo sarjamurhaajasta nimeltä Spider, jonka tapana on kääriä tappamansa ihmiset silkkikankaaseen. Summittaisen tappamisen sijasta hän valitsee uhrinsa harkiten. Tavatessaan viimeisen uhrinsa hän kuitenkin rakastuu tähän eikä kykene viemään tapposuunnitelmiaan loppuun.

Albumin julkaisun johdosta Alice Cooper teki Euroopan-kiertueen kesällä 2008. Kiertueella Alice Cooperin taustayhtyeessä ovat kitaristit Keri Kelli ja Damon Johnson, basisti Chuck Garric ja Kiss-rumpali Eric Singer. Albumi julkaistiin myös kaksoisvinyylialbuminä.

Albumi nousi Yhdysvalloissa Billboard 200 -listan sijalle 53. Suomessa se debytoi virallisen albumilistan sijalla 31.

## Kappaleet

## Muusikot
* Alice Cooper – laulu
* Eric Singer – rummut (kappaleet 1–7, 9 ja 11)
* David Prisbauer – rummut (kappaleet 8 ja 10)
* Chuck Garric – basso (kappaleet 2, 5, 7 ja 9), taustalaulu (kappale 2)
* Dany Saber – kitara, koskettimet (kappaleet 1, 3, 6, 7, 8, 10 ja 11), basso (kappaleet 1, 3, 4, 6, 8 ja 10)
* Greg Hampton – kitara (kappaleet 2, 4, 6, 8, 11), basso (kappale 4), koskettimet (kappaleet 4, 9 ja 11), taustalaulu (kappaleet 1, 2, 3, 4, 6, 8 ja 11)
* Keri Kelli – kitara (kappaleet 5, 7 ja 9)
* Jason Hook – kitara (kappale 5) 
* Slash – soolokitara (kappale 2)
* Whitey Kirst – soolokitara (kappale 8)
* Steffen Presley – piano (kappale 6)
* Ozzy Osbourne – huuliharppu (kappale 3)  
* Bernard Fowler – taustalaulu (kappaleet 1, 3 ja 4–11)
* Calico Cooper – taustalaulu (kappale 5), puhe (kappale 9)

## Arvostelut
* Allmusic: 
* Rolling Stone: 
* Desibeli.net: 
* Imperiumi: 6½/10
* Soundi: 

## Lähteet
Nimessä ja veressä

**Nimessä ja veressä** on Ilkka Remeksen vuonna 2005 julkaistu trilleri. 
## Juoni
Kirjassa Pudasjärveltä löydetään lestadiolaisia naisia murhattuna, kun samaan aikaan heidän tutkijatuttunsa siepataan Irakissa. Kirjan päähenkilöt ovat Johanna Vahtera, joka tutkii Pudasjärven murhia, ja siepatun naisen puoliso Karri Vuorio, joka aikoo pelastaa puolisonsa itse.

## Vastaanotto
Kirjan myynti, 118&nbsp;700 kappaletta, oli kotimaisten kaunokirjojen suurin, ja käännöskirjoista sen ohitti vain Dan Brownin *[[Enkelit ja demonit]]*.

## Lähteet
*Ilkka Remes
* 

### Viitteet
Judy Davis

**Judy Davis** (s. 23. huhtikuuta 1955) on australialainen näyttelijä. Hän syntyi Perthissä ja valmistui National Institute of Dramatic Artista vuonna 1977.

Davis meni vuonna 1984 naimisiin näyttelijä Colin Frielsin kanssa. Parilla on kaksi yhteistä lasta. 

Davis on ollut kahdesti ehdolla Oscar-palkinnon saajaksi. Hän voitti kaksi Baftaa vuonna 1981 ja on lisäksi saanut kolme Emmy-palkintoa sekä kaksi Golden Globea. Hänelle on myönnetty useita Australian Film Instituten palkintoja. 

## Elokuvia
Elokuvia, joissa Davis on esiintynyt, ovat muiden muassa:

* *Loistava urani* (1979)
* *[[Matka Intiaan]]* (1984) 
* *[[Alaston lounas]]* (1991)
* *[[Miehiä ja vaimoja]]* (1992) 
* *[[Verta ja viiniä]]* (1996) 
* *[[Rajaton valta]]* (1997)
* *[[Harry pala palalta]]* (1997) 
* *[[Celebrity]]* (1998)
* *[[Tähtitarina: Judy Garland]]* (2001)
* *[[Vastavirtaan (elokuva)|Vastavirtaan]]* (2003) 
* *[[Marie Antoinette (elokuva)|Marie Antoinette]]* (2006)
* *[[To Rome with Love]]* (2013)

## Lähteet

## Aiheesta muualla
*
Kesäkissa

**Kesäkissa** on nimitys kissalle, joka hankitaan kesän mökkikaudelle ja hylätään loman päättyessä. Kesäkissoja hankitaan lähinnä lasten ja aikuistenkin väliaikaiseksi iloksi.

Kesäkissan hankkijalla ei ole tarkoitusta ottaa kissaa pysyväksi lemmikkieläimeksi. Yleensä kesäkissa elelee omistajiensa kesämökissä tai sen ympäristössä ja sen oletetaan selviytyvän Suomen luonnossa saalistaen oman ruokansa ja löytäen itselleen suojaisan nukkuma- ja lepopaikan. Monen kesäkissan kohtalona on kuitenkin mökkikauden päätyttyä heitteille jääminen ja sitä kautta nälkään, kylmään tai sairauksiin kuoleminen.   

## Aiheesta muualla
*
Jani Nikko

**Jani Nikko** (s. 7. kesäkuuta 1974 Laihia) on suomalainen entinen jääkiekkoilija. Hän pelasi puolustajana.

## Ura
Nikko pelasi ensimmäisen liigaottelunsa Ilveksessä kaudella 1991–1992. Hän edusti urallaan kaksi kertaa Suomen jääkiekkomaajoukkuetta nuorten EM-turnauksessa, sekä kolme kertaa nuorten MM-kisoissa. Nikko pelasi urallaan I-divisioonaa kasvattajajoukkueessaan Vaasan Sportissa, jääkiekon SM-liigassa kolmessa joukkueessa. Ilveksessä, HPK:ssa ja HIFK:ssa, ja yhden kauden Ruotsin Elitserienissä. Hän joutui lopettamaan uransa kaudella 2001–2002 lukuisiin aivotärähdyksiin.

Nikko teki 23.3.2001 pudotuspeliottelussa HIFK–Ilves jatkoaikamaalin ajassa 124.41. Ottelu oli tuolloin pisin koskaan SM-liigassa pelattu jääkiekko-ottelu, tämä ennätys rikottiin 15. maaliskuuta 2015, jossa olivat myös vastakkain Ilves ja HIFK. Tämän ottelun voitti HIFK Mika Partasen maalilla niin ikään neljännessä jatkoerässä ajassa 134.14 maalein 2–1.

## Muuta
Janin veljenpoika Joni Nikko on jääkiekkohyökkääjä.

## Tilastot

## Lähteet
* 
* 

### Viitteet
Lankalauantai

**Lankalauantai**  tai **hiljainen lauantai** ( ’pyhä lauantai’) on päivä pitkänperjantain ja pääsiäispäivän välissä. Se on hiljaisen viikon eli suuren viikon viimeinen päivä.

Kristinuskon perinteen mukaan Jeesus oli lankalauantain ajan kuolleena haudassa ennen ylösnousemustaan, minkä vuoksi pahojen voimien on uskottu olevan päivän aikana erityisen vahvoilla. Keski- ja Pohjois-Pohjanmaalla pääsiäisperinteisiin kuuluu kokkojen eli valkeiden polttaminen lauantaina noitien karkottamiseksi.

Päivän nimeen liittyen Suomessa on lankalauantaina ollut tapana pestä ja värjätä langat, jotka on kehrätty talven mittaan. Nimityksen tausta ei kuitenkaan liity lankoihin, vaan se on peräisin pitkäperjantaita tarkoittavasta myöhäisen muinaisruotsin ilmaisusta *langa freadagher* (nykyruotsin *långfredag*), joka puolestaan käännettiin suomen vanhaan kirjakieleen muodossa *lankaperjantai*. Sanan alkuosa on sittemmin sopivan alkusoinnun vuoksi liitetty myös seuraavaan lauantaipäivään.

## Lähteet
Asema (Kangasala)

**Asema** (myös Kangasalan asema) on Kangasalan kaupungissa sijaitseva osa-alue ja kaupunginosa, joka syntyi (nyttemmin lakkautetun) Kangasalan rautatieaseman ympärille. Alue sijaitsee noin kuuden kilometrin päässä Kangasalan keskustasta pohjoisluoteeseen. Aseman kaupunginosaan kuuluvat myös Metsäkulma, Kortekangas ja Tursola.

Kangasalan asemalla on noin kilometrin pituinen, kapea, suopohjainen Halimajärvi. Sen rannalle on rakennettu 1940-luvulta alkaen kesämökkejä rantasaunoineen. Nykyisin useimmat alueen asuintaloista ovat ympärivuotisessa käytössä. Kylän asukasluku (vuonna 2008) on noin 380.

Henkilöjunat pysähtyivät Kangasalan asemalla vuoden 1992 loppuun asti. Nykyään asemakylän tienhaaraan pääsee Tampereen seudun joukkoliikenteen liikennöimällä seutuliikenteen linjalla 40C. Muita julkisia liikenneyhteyksiä ei ole.

## Lähteet
Vaimoni on noita (elokuva)

**Vaimoni on noita** on Yhdysvalloissa vuonna 2005 valmistunut elokuva, joka perustuu samannimiseen tv-sarjaan. Elokuvan pääosia näyttelevät Nicole Kidman, Michael Caine ja Will Ferrell.

Elokuva sai viisi Golden Raspberry -ehdokkuutta huonoudestaan sekä Teen Choice Award- ja Young Artist Award -ehdokkuudet.

## Juoni

Isabel Bigelow, noita, (Nicole Kidman) saapuu Kaliforniaan suunnitelmissa normaali elämä ilman loitsuja. Samaan aikaan, Hollywoodissa, itsekeskeinen näyttelijä Jack Wyatt (Will Ferrell) yrittää saada mainetta elokuva-alalla esittämällä Darrinia uudestaan kuvatussa televisiosarjassa *Vaimoni on noita*. Kun Jack sattumalta tapaa Isabelin, hän päättää välittömästi kutsua hänet Samanthan rooliin. Hänen toinen motiivinsa on saada rooliin epätunnettu näyttelijä, jotta mies voi itse jättää suorituksellaan näyttelijättären varjoonsa ja saada suosion itse.
Kun Isabel saa miehen oikean motiivin selville, hän suuttuu, ja hänen tätinsä kiroaa miehen. Kirous ei onnistukaan vaan se pitää purkaa. Mutta Isabel on rakastunut Jackiin ja päättää kertoa tälle totuuden itsestään.

## Triviaa

* Jim Carreyta oli ehdotettu Jackin rooliin, mutta tämä kieltäytyi muiden projektien takia
* Samanthan roolin harkittiin myös Jennifer Anistonia, Gwyneth Paltrow’ta, Cameron Diazia ja Alicia Silverstonea.

## Arvioita
*Turun Sanomien* Päivi Valotien mukaan *Vaimoni on noita* on tyylilajissaan aivan onneton, koska se ei täytä yhtäkään romanttisen komedian kolmesta perusvaatimuksesta: karismaattinen naishahmo, uskottava mieshahmo ja heidän välisensä kemia. Lisäksi 1960-luvulta peräisin oleva idea taikavaimosta on hänestä vanhentunut ja nykyajassa naiivi. ”Moinen hömppä ei mene kakistelematta alas kuin ehkäpä korkeintaan söpöistä noitajutuista innostuneelle teiniyleisölle.” 

## Lähteet
* 
### Viitteet
Mac OS X Tiger

**Mac OS X Tiger** (versio 10.4) on Applen Macintosh-tietokoneiden käyttöjärjestelmän, Mac OS X:n, viides pääjulkaisu. Tiger julkistettiin Mac OS X 10.3 Pantherin seuraajana yleisölle 29. huhtikuuta 2005. Panther julkaistiin 18&nbsp;kuukautta aikaisemmin, ja Mac OS X 10.5 Leopard, Tigerin seuraaja, 30&nbsp;kuukautta myöhemmin. 

Uudistuksia olivat muun muassa Spotlight-niminen hakujärjestelmä, uusi versio Safarista, sekä Dashboard.

## Järjestelmävaatimukset
Ilmestyessään Tiger toimi vain PowerPC-koneissa, mutta Intel-versio käyttöjärjestelmästä julkistettiin Intel-pohjaisten Macintoshien mukana (versio 10.4.4). Intel-versiota ei myyty erillisenä.
Intel-versio sisälsi Rosetta-nimisen emulaattorin, jolla PowerPC-ohjelmia pystyi ajamaan Intel-prosessorilla varustetussa koneessa.

PowerPC-version järjestelmävaatimukset Macintosh-koneessa, jossa: 

* PowerPC G3, G4, tai G5-suoritin
* sisäinen FireWire-liitäntä
* vähintään 256&nbsp;Mt RAM-muistia (512&nbsp;Mt suositeltu)
* 3&nbsp;Gt levytilaa (4&nbsp;Gt, jos kehittäjätyökalut asennetaan mukaan)
* DVD-asema asennusta varten (CD-versiokin oli saatavilla)

## Versiot
* **10.4** Build 8A428
* **10.4.1** Build 8B15 
* **10.4.2** Build 8C46 
* **10.4.3** Build 8F46 
* **10.4.4** Build 8G32 
* **10.4.5** Build 8H14, Build 8G1454&sup1;
* **10.4.6** Build 8I1119, Build 7U16 
* **10.4.7** Build 8J135, Build 8J2135
* **10.4.8** Build 8L127, Build 8L2127
* **10.4.9** Build 8P135, Build 8P2137
* **10.4.10** Build 8R218, Build 8R2218
* **10.4.11** Build 8S165, Build 8S2167

&sup1; Versioissa 10.4.5–10.4.11 ensin mainittu PowerPC- ja toinen Intel-versio.

## Lähteet
Porsche 993

**Porsche 993** on Porschen 911-sarjan neljänneksi uusin osa. Se esiteltiin vuonna 1993. 993-sarja jäi viimeiseksi 911:ksi, jossa käytettiin ilmajäähdytteistä moottoria. Ulkomuodoiltaan auto oli edelleen pitkälti alkuperäisen 911:n kaltainen. Puskurit ja ajovalot olivat kuitenkin aikaisempaa selkeämmin integroitu itse koriin. Sisätiloiltaan 993-mallia oli muutettu hyvin maltillisesti. Carrera 2 ja 4-malleissa oli edelleen 3,6-litrainen bokserimoottori, jonka maksimiteho oli 200 kW. Mallivuodesta 1996 lähtien teho nousi 10 kW:lla. Huippumallina olleen nelivetoisen 911 Turbon tuplaturbolla varustettu moottori oli teholtaan 300 kW ja kiihdytti auton 0–100 km/h 4,5 sekunnissa huippunopeuden ollessa 290 km/h. Vuodesta 1995 lähtien valmistettiin lisäksi Carrera 4S -mallia, joka sijoittui mallistossa Turbon ja perus-Carreran väliin. Moottori oli sama kuin Carrerassa, mutta kori, alusta ja jarrut olivat samat kuin Turbossa. Vuonna 1994 esiteltiin GT2-sarjan ensimmäinen sukupolvi. Se perustuu Turboon, mutta mm. kori on selvästi uudelleen muotoiltu. Moottoriteho oli alkupään malleissa 430 hv ja vuodesta 1998 eteenpäin 450 hv. Autosta kehitettiin myös GT2 Evo -versio, joka suunniteltiin GT1-kilpaluokkaa varten.
Leonīds Tambijevs

**Leonīds Tambijevs** (s. 26. syyskuuta 1970 Riika, Latvian SNT, Neuvostoliitto) on latvialainen entinen jääkiekkoilija, pelipaikaltaan vasen laitahyökkääjä. 

Tambijevs pelasi maaotteluita vuodesta 1992 alkaen.

Tambijevs on kiertänyt paljon maailmaa seurajoukkueissa. Tambijevs on pelannut urallaan Latviassa, Venäjällä, Tanskassa, Suomessa, Saksassa, Sveitsissä ja Italiassa.

## Aiheesta muualla
*
Qurban Qurbanov

**Qurban Qurbanov** (s. 13. huhtikuuta 1972 Zaqatala) on azerbaidžanilainen entinen jalkapalloilija, pelipaikaltaan hyökkääjä. Hän oli pitkään maansa maajoukkueen kantavia voimia. Nykyisin hän toimii Karabahin päävalmentajana.
 
Qurbanov aloitti uransa Daşqın Zaqatalan joukkueessa, jossa hän pelasi kaudet 1990–1991 ja 1992–1993. 1991–1992 hän vietti Georgiassa Alazani Gurdžaanin joukkueessa. Qurbanov edusti peliuransa aikana myös azerbaidžanilaisia Kür-Nuria, Turania ja bakulaista Neftçiä, georgialaista Mertskhalia, sekä Venäjällä Stavropolin Dynamoa, Baltika Kaliningradia, Fakel Voronežia ja astrahanilaista Volgar-Gazpromia ennen paluutaan kotimaahan Neftçiin. Viimeisen kautensa 2005–2006 hän edusti Bakun Interiä. 

Qurbanov oli mukana jo Azerbaidžanin kautta aikain ensimmäisessä maaottelussa 17. syyskuuta 1992 Georgiaa vastaan. Uransa aikana hän pelasi maajoukkueessa 65 ottelua, joissa teki 12 maalia.

Lopetettuaan aktiiviuransa Qurbanov nimitettiin Bakun Interin urheilutoimenjohtajaksi. Kuitenkin kesällä 2006 hän aloitti Neftçin päävalmentajana. Nykyisessä tehtävässään Karabahin päävalmentaja hän on toiminut vuodesta 2008.

## Aiheesta muualla
* Qurban Qurbanovin profiili Fakelin sivuilla
Mönni

**Mönni** on kylä Kontiolahden itäosassa Pohjois-Karjalassa. Kylässä asuu noin 200 henkeä. Kylän asutus on sijoittunut nauhamaisesti vaaramaisemistaan kuulun maantien varteen. Osa taloista löytyy  kumpuilevien tilusteiden päästä peltoalueiden kehystäminä. Maisematie johtaa vaaralta toiselle. 

Kylän länsilaidalla virtaa Pielisjoki, jonka yli johtaa maantien 5100 350-metrinen Mönnin silta. Maanteitse, Monnin sillan kautta kulkien, kylästä on Kontiolahden keskustaan runsas 17 kilometriä ja Joensuun keskustaan noin 30 kilometriä.

Mönnin kylä on saanut nimensä asukkaastaan Jaakko Mönnisestä (Jakob Mönnin), joka asui siellä vuonna 1614 siellä asui Käkisalmen läänin maakirjan mukaan. Vuoteen 1631 mennessä hän oli muutanut jo Paiholan kylään. Mönni on alkujaan  eräs kiertoilmaus karhulle, kuten kontio ja mesikämmen. Mönnistä kuten  useasta muusta eläimen nimityksestä on Karjalassa tullut myös sukunimi. 

Keskellä kylää sijaitsee kylätalona toimiva vanha koulu. Mönnissä on kyläyhdistys (per. 1979). Urheilu- ja eräseuroja ovat Mönnin Veto ja Mönnin Erä.

## Nähtävyyksiä
* Jakokosken museokanava. Kanava ja sen rakennukset valmistuivat 1879. Museon lisäksi auleella toimii kahvila, kesäteatteri ja matkailijoiden tarpeisiin rakennettu leirintäalue. 
* Mönnin-Selkien maisematie. Vaaramaisematie johtaa Lieksantieltä eli kantatie 71:ltä Jakokoskelta Mönnin sillan kautta Selkielle ja Ilomantsintielle eli kantatie 74:lle Heinävaaraan.
* Mönnin silta valmistui lokakuussa 2006 Pielisjoen ylittäneen Mönnin lossin tilalle. Silta on 350 metriä pitkä.
* Suomen sodan 1808–1809 aikaisen Mönnin taistelun  muistomerkki (1928).
* Mönnin kappeli (Erkki Helasvuo, 1983) ja hautausmaa. Jumalanpalveluksia pidetään kuukauden viimeisenä sunnuntaina klo 13.

## Lähteet

## Aiheesta muualla
* Mönnin kyläyhdistyksen sivut (monninkyla.fi)
* Mönnin kylän historiaa (monninkyla.fi)
Scooby-Doo ja ihmeellinen ihmissusi

**Scooby-Doo ja ihmeellinen ihmissusi** (*Scooby-Doo and the Reluctant Werewolf*) on yhdysvaltalainen animaatioelokuva, jonka tuotti Hanna-Barbera. Se esitettiin ensi kerran Yhdysvalloissa televisiossa vuonna 1988. Pääosissa olivat Casey Kasem, Don Messick ja Hamilton Camp.

## Juoni

Vuosittain Hollywoodin hirviöt kuten Frankenstein, muumio, tohtori Jekyl/herra Hyde, sekä useat muut hirviöt kokoontuvat Draculan linnaan Transilvaniaan, jossa hän järjestää hirviöiden rallikisan. Palkintona on vuoden hirviö, sekä useita muita pieniä palkintoja. Myös häviäjät joutuvat tyytymään Havaijin rannalle. Tänä vuonna Dracula saa postikortin Floridasta, jossa Ihmissusi kertoo lopettaneensa, eikä osallistu enää vuosittaiseen kisaan. Dracula pelkää nyt joutuvansa perumaan kisan, koska yksi tunnetuimmista hirviöistä puuttuu kokonaan. Draculan onneksi hänen kätyrinsä keksii vaihtoehdon ongelmaan, mikä tarkoittaisi uuden ihmissuden luomista. Etsiessään vanhasta kirjasta he löytävät vastauksen, jossa seuraavaan ihmissuden paljastetaan olevan Shaggy Rogers.

Dracula lähettää kätyrinsä Brunchin ja Crunchin Yhdysvaltoihin muuttamaan Shaggy ihmissudeksi ja tuomaan sen jälkeen hänet takaisin Transilvaniaan. Muutamien epäonnistuneiden yritysten jälkeen kaksikko onnistuu muuttamaan Shaggyn ihmissudeksi ja tuomaan hänet Transilvaniaan. Dracula ilmoittaa Shaggylle syyn, jonka vuoksi hänet on muutettu ihmissudeksi. Shaggy taas haluaa palata takaisin ihmismuotoonsa ja tekee sopimuksen Draculan kanssa. Mikäli hän voittaa kisan Dracula muuttaisi Shaggyn takaisin ihmiseksi. Kisan alkaessa Dracula juonittelee kaikin keinoin estävänsä Shaggyä voittamasta kisaa. Shaggyn onneksi hänen tyttöystävänsä Googie ja Scrappy-Doo auttavat Shaggyä selviytymään kisasta voittajana.

## Ääninäyttelijät